ముంబై: వొడాఫోన్-ఐడియా సెల్యులార్ కంపెనీల విలీనం జరిగితే అది భారత టెలికాం రంగం లో పెద్ద భూకంపమవుతుందని ప్రముఖ ఐటి కంపెనీ టెక్ మహీంద్రా భావిస్తోంది. కంపెనీ ఎండి, సిఇఒ సిపి గుర్నానీ ఈ విషయం చెప్పారు. ఆ ప్రభావం ఐటి రంగంపైనా ఉంటుందన్నారు. ఈ విలీనంతో తమ కంపెనీ ఆదాయమూ మరింత పెరుగుతుందని గుర్నానీ తెలిపారు. టెక్ మహీంద్రా ఆదాయంలో సగానికిపైగా టెలికాం కంపెనీలకు అందించే ఐటి సేవల ద్వారా లభిస్తోంది. ‘అది మామూలు మార్పు కాదు. నా దృష్టిలో పెద్ద భూకంపం. దీని వల్ల ఐటి రంగం ఆదాయం కూడా పెరగడమో, తగ్గడమో జరుగుతుంది. మొత్తం మీద అతి పెద్ద మార్కెట్లో ఈ విలీనం జరగనుంది’ అని చెప్పారు. ఈ విలీనం వలన తమ కంపెనీ కూడా ప్రయోజనం పొందుతుందన్నారు.
mumbai: vodaphon-idia selular companyla vileenam jarigithe adhi bhaarata telicom rangam loo pedda bhookampamavutundani pramukha aiti company tec mahindra bhaavistondi. company endi, cie sipi gurnani ee vishayam cheppaaru. aa prabhaavam aiti rangampainaa untundannaaru. ee vileenamtho tama company aadaayamuu marinta perugutundani gurnani telipaaru. tec mahindra aadaayamlo sagaanikipaigaa telicom companylaku andinche aiti sevala dwara labhistondi. ‘adhi maamuulu maarpu kaadu. naa drushtilo pedda bhookampam. deeni valla aiti rangam aadaayam kuudaa peragadamo, taggadamo jarugutundi. mottam meeda athi pedda marketlo ee vileenam jaraganundi’ ani cheppaaru. ee vileenam valana tama company kuudaa prayojanam pondutundannaaru.